
Mezőgazdasági biztosítások fejlődése Magyarországon

A klímaváltozás komoly kihívást jelent a kockázatkezelési és biztosítási rendszerek
számára. Az egyre szélsőségesebb időjárási viszonyok gyakran okoznak korábban nem
tapasztalt károkat, különösen a mezőgazdaságban. Ez rendkívül megterheli a meglévő
kockázatkezelési és biztosítási hálókat, mivel azoknak alkalmazkodniuk kell az újabb és
súlyosabb kihívásokhoz. Az utóbbi évek pénzügyi innovációinak köszönhetően egyre
elterjedtebbek lettek a mezőgazdasági biztosítási ajánlatok, s a kockázati transzfernek
köszönhetően a különböző problémák is rugalmasabban kezelhetőek lettek. A kutatás célja, a
magyarországi mezőgazdasági biztosítási rendszer vizsgálata, alapvető problémáinak
feltárása.
A mezőgazdasági biztosítás rendszer változásait 2018-tól 2023-ig vizsgáltam, arra a
kérdésre keresve választ, hogy vajon mely tényezők befolyásolhatják a leginkább ennek
fejlődését. Felmerült olyan kérdés, miszerint a biztosítási rendszerek alakulása több vagy
kevesebb biztosított gazdaságot eredményeznek. A szakdolgozatnak a célja, hogy átfogó
képet adjon a biztosítási szektor szerepéről a mezőgazdasági termelésben, a jelenlegi elérhető
biztosítási termékekről és fedezetekről, és ezek alapvető problémáiról.
A kárhányad alakulása rávilágít a természeti kockázattok alakulására az elmúlt
években. Ennek változása a vizsgált időszakban jól tükrözi a magyarországi biztosítási
rendszer felkészültségét a természeti kockázatok megfelelő fedezésére. Ezt jól mutatja a
biztosítottak számának növekedése is a vizsgált időszakban. A kutatás eredményeit alapul
véve a vizsgálat folytatásában külön káreseményekre érdemes hangsúlyt fektetni, illetve
összehasonlítani ezeket más országok biztosítási rendszerével.



